容可兒

容可兒，外號雪姨，係香港女YouTuber，以「富貴KOL」嘅形象出名。

簡歷
容可兒出身公屋單親家庭，自稱因為炒窩輪而賺咗唔少錢，跟住開始做美容Blogger，之後再轉做YouTuber，2021年更買咗兩個豪宅單位。

曾經有媒體報道，姜濤出道之前已經同雪姨相熟。

評論盆菜事件
2022年1月中，容可兒上載一段試食片，對嚟自香港麗思卡爾頓酒店、帝京酒店同基隆茶餐廳嘅外賣盆菜作比較，並對基隆茶餐廳嘅盆菜大力批評。網上對呢段試食片一面倒負評，認為價錢唔同，批評佢唔應該將酒店出品同茶餐廳出品比較，甚至喺新冠疫情艱難時期向小店落井下石。另外，試食片入面講到基隆茶餐廳嘅盆菜冇乜髮菜，跟住就夾硬插入一個養髮液廣告，網民亦批評係唔尊重。結果容可兒將條片落架同道歉。

不過，佢道歉之後冇得到大眾廣泛接納，之後佢上傳唔同短片，都被好多網民批評。

演出

電視節目
2021年：《生存演技派》學員
2022年：《肥美人》第一回合評判

香港YouTuber
可兒